《海月岩二首 其二》
元代·赵汸

架岩凿石有规模，不学桃源旧画图。亭作人稀林鸟乐，锡飞天老野云孤。

雨馀石井泉深浅，烟淡虎门山有无。说与山灵莫分别，从教仙穴看浮屠。

作者简介：（1319—1369）元明间徽州府休宁人，字子常。九江黄泽弟子，得六十四卦大义及《春秋》之学。后复从临川虞集游，获闻吴澄之学。晚年隐居东山，读书著述。洪武二年，与赵埙等被征修《元史》，书成，辞归，旋卒。学者称东山先生。有《春秋集传》、《东山存稿》、《左氏补注》等。